Luxemburger Zeitung (1844-1845)

D'Luxemburger Zeitung war eng kathoulesch däitschsproocheg Zeitung déi vum 3. September 1844 un, dräimol an der Woch an der Stad erauskoum. Vum 1. Januar 1845 un war et déi éischt lëtzebuergesch Dageszeitung.

Si war, trotz hirem Titel, op den däitsche Marché, am Rheinland, ausgeriicht. Den Ernest Grégoire, deen den 9. Oktober 1844 hiren Editeur gouf, hat virdru probéiert, zu Tréier eng kathoulesch Zeitung erauszebréngen, woufir en awer keng Autorisatioun kritt hat. Dofir huet en dann déi Zeitung vu Lëtzebuerg aus erausbruecht. An den éischten 3 Méint, wou se bestoung, war den F. Zucker (1820-?), e fréiere Ënnerleitnant bei der preisescher Garnisoun, den Editeur, dono, vum 9. Oktober 1844 u war et den Ernest Grégoire. Dernieft war och de Berliner Gustav Rintel (1810-1854) RedakterRomain Hilgert: Zeitungen in Luxemburg 1704-2004. Luxemburg: Informations- und Presseamt der Regierung, 2004. ISBN 2-87999-135-8, S.48-53..

Am Juni 1845 gouf d'Luxemburger Zeitung wéinst « délit de presse» a well sech hire Redakter, den Ernest Grégoire, ouni Ënnerbriechung a Frankräich opgehalen huet, ofgeschaaft François-Charles Munchen in Biographie nationale du pays de Luxembourg: Fascicule 02 - S. 429 Auteur:Jules Mersch (Gekuckt=07.05.2025); déi lescht Nummer koum de 15. Juni 1845 erausWerner, Charles, Les Pescatore-Feltz de 1863 à 1916 : témoins d'un demi-siècle mouvementé : de l'aisance par la tempête à l'acalmie, Luxembourg : Ch. Werner, 2025, ISBN 978-99959-0-988-8, S. 203.

D'Luxemburger Zeitung gëtt als eng Zort Virleeferin vum Luxemburger Wort ugesinn.
Literatur

Kuckt och
 Lëscht vun Zeitungen an Zäitschrëften zu Lëtzebuerg
 Um Spaweck 
 All Nummeren op eluxemburgensia.lu liesen
 Fiche op a-z.lu

Kategorie:Fréier Zeitungen zu Lëtzebuerg